กฎกระทรวงกฎกระทรวงกำหนดหลักเกณฑ์ วิธีการและเงื่อนไขในการทำการค้าซากดึกดำบรรพ์พ.ศ. ๒๕๕๓[๑] อาศัยอำนาจตามความในมาตรา๕ และมาตรา ๒๘ วรรคสอง แห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ดังต่อไปนี้ข้อ๑ ในกฎกระทรวงนี้การค้า หมายความว่า การซื้อ การขาย การให้ การจ่ายการแจก การโอน หรือการมีไว้ในครอบครองซึ่งซากดึกดำบรรพ์ ทั้งนี้ เพื่อประโยชน์ทางการค้าใบอนุญาต หมายความว่าใบอนุญาตให้ทำการค้าซากดึกดำบรรพ์ข้อ๒ซากดึกดำบรรพ์ที่อนุญาตให้ทำการค้าได้ จะต้องมิใช่ซากดึกดำบรรพ์ที่ได้มีการขึ้นทะเบียนหรือซากดึกดำบรรพ์ตามบัญชีท้ายกฎกระทรวงนี้ข้อ๓ผู้ใดประสงค์จะทำการค้าซากดึกดำบรรพ์ให้ยื่นคำขอรับใบอนุญาตต่ออธิบดีพร้อมด้วยเอกสารและหลักฐานตามที่ระบุไว้ในแบบคำขอรับใบอนุญาตข้อ๔ผู้ขอรับใบอนุญาตต้องมีคุณสมบัติและไม่มีลักษณะต้องห้าม ดังต่อไปนี้(๑)มีอายุไม่ต่ำกว่ายี่สิบปีบริบูรณ์(๒)มีภูมิลำเนาหรือถิ่นที่อยู่ในราชอาณาจักร(๓)ไม่เป็นบุคคลวิกลจริตหรือจิตฟั่นเฟือนไม่สมประกอบคนไร้ความสามารถหรือคนเสมือนไร้ความสามารถ(๔)ไม่เป็นบุคคลล้มละลาย(๕)ไม่อยู่ระหว่างถูกพักใช้ใบอนุญาตหรือไม่เคยถูกสั่งเพิกถอนใบอนุญาตที่ออกตามกฎหมายว่าด้วยการคุ้มครองซากดึกดำบรรพ์เว้นแต่การถูกเพิกถอนใบอนุญาตได้ผ่านมาแล้วไม่น้อยกว่าสองปีนับแต่วันที่ถูกเพิกถอนใบอนุญาต(๖)ไม่เคยต้องโทษฐานฝ่าฝืนมาตรา ๑๗ หรือมาตรา ๒๘ เว้นแต่พ้นโทษมาแล้วเกินสองปีในกรณีที่ผู้ขอรับใบอนุญาตเป็นนิติบุคคลผู้มีอำนาจลงนามผูกพันนิติบุคคลต้องมีคุณสมบัติและไม่มีลักษณะต้องห้ามตามวรรคหนึ่งด้วยข้อ๕เมื่ออธิบดีได้รับคำขอรับใบอนุญาตแล้ว ให้ตรวจสอบคำขอรับใบอนุญาตเอกสารและหลักฐานว่ามีความถูกต้องครบถ้วนหรือไม่ ในกรณีที่คำขอรับใบอนุญาต เอกสารหรือหลักฐานไม่ถูกต้องครบถ้วนให้อธิบดีแจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาตหรือจัดส่งเอกสารหรือหลักฐานให้ถูกต้องครบถ้วนภายในระยะเวลาที่อธิบดีกำหนดในกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาตหรือไม่จัดส่งเอกสารหรือหลักฐานให้ถูกต้องครบถ้วนภายในระยะเวลาตามวรรคหนึ่งให้ถือว่าผู้ขอรับใบอนุญาตทิ้งคำขอรับใบอนุญาตและให้อธิบดีจำหน่ายเรื่องออกจากสารบบข้อ ๖ในกรณีที่อธิบดีตรวจสอบคำขอรับใบอนุญาต เอกสาร และหลักฐานแล้วเห็นว่ามีความถูกต้องครบถ้วนอธิบดีจะมีคำสั่งออกใบอนุญาตให้แก่ผู้ขอรับใบอนุญาตได้เมื่อปรากฏว่าผู้ขอรับใบอนุญาตมีคุณสมบัติและไม่มีลักษณะต้องห้ามตามที่กำหนดไว้ในข้อ๔อธิบดีต้องแจ้งผลการพิจารณาเป็นหนังสือให้ผู้ขอรับใบอนุญาตทราบภายในสามสิบวันนับแต่วันที่อธิบดีได้รับคำขอรับใบอนุญาตเอกสาร หรือหลักฐานที่มีรายละเอียดถูกต้องครบถ้วนในกรณีที่ผู้ขอรับใบอนุญาตไม่มารับใบอนุญาตภายในสามสิบวันนับแต่วันที่ได้รับแจ้งคำสั่งออกใบอนุญาตให้ถือว่าผู้ขอรับใบอนุญาตสละสิทธิการเป็นผู้ขอรับใบอนุญาตและให้อธิบดีจำหน่ายเรื่องออกจากสารบบในกรณีที่อธิบดีมีคำสั่งไม่ออกใบอนุญาตให้แจ้งสิทธิอุทธรณ์ไว้ในหนังสือให้ผู้ขอรับใบอนุญาตทราบด้วยข้อ๗ใบอนุญาตให้มีอายุหนึ่งปีนับแต่วันที่ออกใบอนุญาตข้อ๘ผู้รับใบอนุญาตผู้ใดประสงค์จะขอต่ออายุใบอนุญาตให้ยื่นคำขอต่ออายุใบอนุญาตต่ออธิบดีก่อนใบอนุญาตสิ้นอายุพร้อมด้วยเอกสารหรือหลักฐานตามที่ระบุไว้ในแบบคำขอต่ออายุใบอนุญาตและเมื่อได้ยื่นคำขอต่ออายุใบอนุญาตแล้วให้ทำการค้าตามใบอนุญาตเดิมต่อไปได้จนกว่าอธิบดีจะมีคำสั่งอนุญาตหรือไม่อนุญาตการอนุญาตให้ต่ออายุใบอนุญาตจะแสดงไว้ในรายการท้ายใบอนุญาตหรือจะออกใบอนุญาตให้ใหม่ก็ได้ข้อ๙ ในกรณีที่ใบอนุญาตชำรุด สูญหายหรือถูกทำลายในสาระสำคัญ ให้ผู้รับใบอนุญาตยื่นคำขอรับใบแทนใบอนุญาตต่ออธิบดีพร้อมด้วยเอกสารหรือหลักฐานตามที่ระบุไว้ในแบบคำขอรับใบแทนใบอนุญาตใบแทนใบอนุญาตให้ใช้แบบใบอนุญาตเดิมและให้ระบุคำว่า ใบแทน ไว้ที่ด้านหน้าด้วยข้อ๑๐ การยื่นคำขอรับใบอนุญาตคำขอต่ออายุใบอนุญาต และคำขอรับใบแทนใบอนุญาต ให้ยื่น ณ สถานที่ ดังต่อไปนี้(๑)กรุงเทพมหานคร ให้ยื่น ณ กรมทรัพยากรธรณี(๒)จังหวัดอื่น ให้ยื่น ณพิพิธภัณฑ์ซากดึกดำบรรพ์ธรณีวิทยาและธรรมชาติวิทยาที่ตั้งอยู่ในจังหวัดนั้นในกรณีที่จังหวัดใดไม่มีพิพิธภัณฑ์ซากดึกดำบรรพ์ธรณีวิทยาและธรรมชาติวิทยา ให้ยื่นณ พิพิธภัณฑ์ซากดึกดำบรรพ์ธรณีวิทยาและธรรมชาติวิทยาในจังหวัดใกล้เคียงหรือกรมทรัพยากรธรณีหรือสถานที่ที่อธิบดีกำหนดโดยประกาศในราชกิจจานุเบกษาข้อ๑๑ แบบคำขอรับใบอนุญาต แบบใบอนุญาตแบบคำขอต่ออายุใบอนุญาต แบบคำขอรับใบแทนใบอนุญาต ให้เป็นไปตามที่อธิบดีกำหนดโดยประกาศในราชกิจจานุเบกษาข้อ๑๒ให้ผู้ทำการค้าซากดึกดำบรรพ์อยู่ในวันที่กฎกระทรวงนี้ใช้บังคับยื่นคำขอรับใบอนุญาตตามกฎกระทรวงนี้ภายในหกสิบวันนับแต่วันที่กฎกระทรวงนี้ใช้บังคับและให้ผู้ขอรับใบอนุญาตทำการค้าซากดึกดำบรรพ์ได้ต่อไปจนกว่าจะได้รับแจ้งคำสั่งไม่ออกใบอนุญาตจากอธิบดีให้ไว้ ณ วันที่ ๗กันยายน พ.ศ. ๒๕๕๓สุวิทย์ คุณกิตติรัฐมนตรีว่าการกระทรวงทรัพยากรธรรมชาติและสิ่งแวดล้อม[เอกสารแนบท้าย]๑.บัญชีท้ายกฎกระทรวงกำหนดหลักเกณฑ์ วิธีการ และเงื่อนไข ในการทำการค้าซากดึกดำบรรพ์พ.ศ. ๒๕๕๓(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๒๘ วรรคสองแห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑ บัญญัติให้การขอรับใบอนุญาตการอนุญาต อายุใบอนุญาต การต่ออายุใบอนุญาตและการออกใบแทนใบอนุญาตให้ทำการค้าซากดึกดำบรรพ์เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้อาจารี/ผู้จัดทำ๑๕ กรกฎาคม ๒๕๕๖วิชพงษ์/ตรวจ๑๖ กรกฎาคม ๒๕๕๖[๑] ราชกิจจานุเบกษาเล่ม ๑๒๗/ตอนที่ ๕๘ ก/หน้า ๒๘/๒๓ กันยายน ๒๕๕๓